CELEX: 62018CN0640
Language: el
Date: 2018-10-12 00:00:00
Title: Υπόθεση C-640/18: Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 12 Οκτωβρίου 2018 — Wagram Invest SA κατά État belge

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/14
            
         
      Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 12 Οκτωβρίου 2018 — Wagram Invest SA κατά État belge
      (Υπόθεση C-640/18)
      (2019/C 4/18)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel de Mons
      
         Διάδικοι στην υπόθεση της κύριας δίκης
      
      
         Εκκαλούσα: Wagram Invest SA
      
         Εφεσίβλητο: État belge
      
         Προδικαστικά ερωτήματα
      
      
                  1)
               
               
                  Επιτρέπεται, βάσει της έννοιας της πραγματικής εικόνας που προβλέπει το άρθρο 2, παράγραφος 3, της τέταρτης οδηγίας 78/660/ΕΟΚ του Συμβουλίου, της 25ης Ιουλίου 1978, περί των ετήσιων λογαριασμών εταιρειών ορισμένων μορφών (1), κατά την αγορά χρηματοοικονομικού περιουσιακού στοιχείου από ανώνυμη εταιρία, η εγγραφή στον λογαριασμό αποτελεσμάτων χρήσεως μιας προεξοφλήσεως που συνδέεται με μη τοκοφόρο απαίτηση άνω του ενός έτους και η εγγραφή της τιμής κτήσεως του περιουσιακού στοιχείου στο ενεργητικό του ισολογισμού μετά την αφαίρεση της εν λόγω προεξοφλήσεως, λαμβανομένων υπόψη των αρχών αποτιμήσεως του άρθρου 32 της προαναφερθείσας οδηγίας;
               
            
                  2)
               
               
                  Πρέπει να ερμηνεύεται η φράση «σε εξαιρετικές περιπτώσεις» που προϋποθέτει η εφαρμογή του άρθρου 2, παράγραφος 5, της οδηγίας του Συμβουλίου, της 25ης Ιουλίου 1978, βασιζόμενης στο άρθρο 54, παράγραφος 3, στοιχείο ζ, της Συνθήκης, περί των ετήσιων λογαριασμών εταιρειών ορισμένων μορφών, η οποία επιτρέπει την παρέκκλιση από (άλλη) διάταξη της εν λόγω οδηγίας, υπό την έννοια ότι η διάταξη αυτή μπορεί να εφαρμόζεται μόνον εφόσον διαπιστώνεται ότι η τήρηση της αρχής της πραγματικής εικόνας δεν μπορεί να επιτευχθεί με την τήρηση των διατάξεων της εν λόγω οδηγίας, συνοδευόμενη ενδεχομένως από συμπληρωματική δήλωση στο παράρτημα, σύμφωνα με το άρθρο 2, παράγραφος 4, της εν λόγω οδηγίας;
               
            
                  3)
               
               
                  Πρέπει να δίδεται προτεραιότητα στο άρθρο 2, παράγραφος 4, της προαναφερθείσας οδηγίας, έτσι ώστε μόνον εάν η συμπληρωματική δήλωση δεν εξασφαλίζει την αποτελεσματική εφαρμογή της αρχής της πραγματικής εικόνας που κατοχυρώνεται στο άρθρο 2, παράγραφος 3, της εν λόγω οδηγίας, να μπορεί να εφαρμοστεί η δυνατότητα παρεκκλίσεως από την εφαρμογή μιας διατάξεως της εν λόγω οδηγίας, δυνατότητα που θεσπίζεται με το άρθρο 2, παράγραφος 5, αυτής, και μόνο σε εξαιρετικές περιπτώσεις;
               
            
         (1)  Τετάρτη οδηγία 78/660/EOK του Συμβουλίου, της 25ης Ιουλίου 1978, βασιζομένη στο άρθρο 54 παράγραφος 3 περίπτωση ζ) της συνθήκης περί των ετησίων λογαριασμών εταιρειών ορισμένων μορφών (ΕΕ ειδ. έκδ. 06/002, σ. 17).